

**Әбділдә Тәжібаевтың туғанына 100 жыл толуын дайындау және өткізу туралы**

Қазақстан Республикасы Үкіметінің 2009 жылғы 16 маусымдағы N 911 Қаулысы

      "Мерейтойлар мен атаулы күндерді мерекелеу туралы" Қазақстан Республикасы Үкіметінің 1999 жылы 28 қыркүйектегі N 1465 қаулысына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Қоса беріліп отырған Қазақстанның халық ақыны Әбділдә Тәжібаевтың туғанына 100 жыл толуын дайындау және өткізу жөніндегі іс-шаралар жоспары бекітілсін.

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                    К. Мәсімов*

Қазақстан Республикасы

Үкіметінің

2009 жылғы 16 маусымдағы

N 911 қаулысымен

бекітілген

 **Қазақстанның халық ақыны Әбділдә Тәжібаевтың туғанына 100 жыл толуын дайындау және өткізу жөніндегі іс-шаралар жоспары**

|  |  |  |  |  |  |
| --- | --- | --- | --- | --- | --- |
| Р/с
N  | Іс-шараның атауы  | Жауапты орындаушылар  | Орындалу мерзімі  | Қаржыландыру көздері  | Болжамды шығыстар (мың теңге)  |
| 1  | 2  | 3  | 4  | 5  | 6  |
| 1.  | Әбділдә Тәжібаевтың туғанына 100 жыл толуына арналған кітаптар шығару  | Қазақстан Республикасы Мәдениет және ақпарат министрлігі  | 2009 жыл бойы  | 017 "Әдебиеттің әлеуметтік маңызды түрлерін басып шығару" республикалық бюджеттік бағдарламасы  | 1360,0  |
| 2.  | Әбділдә Тәжібаевтың өмірі мен қызметін бұқаралық ақпарат құралдарында жария ету  | Қазақстан Республикасы Мәдениет және ақпарат министрлігі  | 2009 жыл бойы  | 025 "Мемлекеттік ақпараттық саясатты жүргізу" республикалық бюджеттік бағдарламасы  | 1599,0  |
| 3.  | Әбділдә Тәжібаевтың 100 жылдығына арналған оқырмандар конференцияларын, кітап көрмелерін, әдеби-сазды кештер және басқа да мәдени-бұқаралық іс-шаралар ұйымдастыру және өткізу  | Қызылорда облысының әкімі  | 2009 жыл бойы  | Талап етілмейді  |
 |
| 4.  | "Сырда туған жаңа Гейне мен болам..." атты ақындар айтысын өткізу  | Қызылорда облысының әкімі  | 2009 жылғы маусым  | Жергілікті бюджет  | 2146,9  |
| 5.  | "Шабытым жайсын қанатын" атты ақындар конкурсын өткізу  | Қызылорда облысының әкімі  | 2009 жылғы маусым  | Жергілікті бюджет  | 1882,6  |
| 6.  | "Әбділдә Тәжібаевтың ақындық әлемі" атты ғылыми-теориялық конференция өткізу  | Қызылорда облысының әкімі  | 2009 жылғы маусым  | Жергілікті бюджет  | 890,6  |
| 7.  | Әбділдә Тәжібаевтың 100 жылдығына арналған концерт өткізу  | Қазақстан Республикасы Мәдениет және ақпарат министрлігі  | 2009 жылғы тамыз  | 011 "Әлеуметтік маңызды және мәдени іс-шараларды өткізу" республикалық бюджеттік бағдарламасы  | 3636,09  |
| 8.  | Әбділдә Тәжібаевтың 100 жылдығына арналған салтанатты жиын мен Қазақстан өнер шеберлерінің концертін ұйымдастыру  | Алматы қаласының әкімі  | 2009 жылғы қазан  | Жергілікті бюджет  | 1568,0  |
|
 | ЖИЫНЫ:  |

 |

 | Республикалық бюджет
Жергілікті бюджет  | 6595,09

6488,1  |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК